Ceres soos gesien deur die Hubble-ruimteteleskoop. Die kontras is vergroot om detail op die oppervlak te wys.
Saturnus se maan Mimas is die kleinste liggaam sover bekend wat ’n hidrostatiese ewewigsvorm het (hoewel dit nie ’n dwergplaneet is nie omdat dit nie direk om die Son wentel nie), terwyl die asteroïde Pallas dalk die grootste liggaam is wat nie ’n hidrostatiese ewewigsvorm het nie. Die IAU het tot dusver vyf voorwerpe as dwergplanete geklassifiseer. Hulle is in volgorde van die Son af Ceres, Pluto, Haumea, Makemake en Eris.
Die Kuiper-gordel, liggame in ’n streek in die sonnestelsel anderkant die planete wat strek van die wentelbaan van Neptunus (30 AE) tot ongeveer 50 AE van die Son af.
Die Oort-wolk, 'n teoretiese sferiese wolk wat uit komete bestaan en rofweg 50 000 AE tot byna 1 ligjaar van die Son af geleë is.